Viborger Samler, 1840-04-04
Udenlandske Efterretninger. Ostindien. Calcutta, den 10de Januar. Paa flere Steder i Jndien opdagedes i forrige Aar hemmelige og meget udstrakte Forbindelser, der endog vakte Forbauselse i hele den europæiske Verden. Rajahen af Sattarah, der hidtil var anseet som en det ostindiske Compagnie meget hengiven Fyrste, afkastede Masken, og udstedede vidt og bredt et Opraab til Hinduerne om at gribe til Vaaben for ganske at omstyrte det britiske Herredømme i Ostindien. Han er styrtet; men med hans Fald er ikke alt brændbart Stof tilintetgjort. – Kurnoul, en lille og ubetydelig Stat, havde opdynget et saa uhyre Forraad af Krigsmaterialier, Proviant og rede Penge, –et Forraad, der saa langt oversteg Rajahens Kræfter, at endog den britiske Regjering ikke havde været istand til at concentrere Halvdelen deraf paa eet Punct. Man troer, – juridisk Beviis mangler –, at den mediatiserede, saakaldte Nabob af Carnatie, der residerer i Madras under den derværende Gouverneurs Opsigt, og den stærke, tidligere saa frygtede Nizam af Hyderabad, der behersker Hjertet af Decan, i Forening med mange andre ubetydeligere og unævnte Fyrster, stode i den nøieste Forbindelse med Rajahen af Kurnoul, og gave ham Midler ihænde til at samle hine Forraad. Sammensværgelsen er opdaget, og Opstanden er qvalt for Øieblikket; men den Aand, der virkede i Mørket, den hersker endnu Nepal, Nord for de britiske Besiddelser, synes at forholde sig roligt; Birma har opgivet Krigen, da en Deel af den til Kabul afmarscherede Hær er vendt tilbage; med Gjæringen i Landet vedbliver. Jngen undre sig derfor over, at man under de nuværende Omstændigheder frygter for Krigens Udbrud paany og tillige paa flere Puncter. For nogle Dage siden ankom her en Efterretning der indjog alle Skræk. Det hedte: "50 Regimenter eller Batailloner Russer ere over det caspiske Hav ankomne til Chiwa; de marschere til Bochhara, efter Foregivende for at befrie russiske, i Slaverie bortførte Fanger, men i Virkeligheden for i Forening med Perserne at bemægtige sig Herat, og derfra i lige Retning til Kabul, dernæstil Jndus, og tilsidst til!"..... Man kan tænke sig hvorledes Efterretninger af denne Art optages i Jndien Lord Auckland skal paa Grund af disse Rygter have besluttet at forlægge sin Sommerresidents til Agra, for at være Skuepladsen nærmere; de paa Tilbagemarschen værende Tropper have af Magnahten, den britiske Gesandt og Minister hos Schachen Schudscha i Kabul, faaet Ordre til at gjøre Holdt og overvintre i Candahar, og Alles Øine ere nu paany henvendte mod hiin Kampplads. Ogsaa Efterretningerne fra China lyde sørgelige; 8 a 900 Chinesere ere faldne, Krigen maa da ansees begyndt imellem to af Verdens mægtigste Nationer. Men hvo kan forsvare Britannien, der med Tilsidesættelse af alle moralske og nationale Rettigheder, vil paatvinge et andet Land en saa afskyelig Gift, som Opium Fra Calcutta, Sædet for den britiske indiske Regjering, forsendes Opium i alle Retninger; her er denne Artikel et Regjeringsmonopol; her bygges Skibe, forsynede med dræbende Skyts, for at forjage de talrige, langs med Chinas østlige og sydostlige Kyster placerede, bevæbnede chinesiske Toldofficianter, for at denne Handelsartikel, der ødelægger hele China, desto lettere kan faae Jndpas i Riget.